बितेको वर्ष दर्शकीय मनोविज्ञान अलमलिएको देखिन्छ । दर्शक र सिनेमाबीच अन्तक्रिया हुन नसक्नु यो अन्यौलको कारक हो । संविधान सभाको राष्ट्रिय निराशापन कुनै कोणबाट फिल्मसँग गाँसिएको छ । यसकारण दर्शकले नेपाली फिल्मलाई लिएर दुई किसिमका अवधारणा बनाउन थालेका छन् । पहिलो –अतिरञ्जना र दोस्रो–अस्पष्टता । कथा भन्ने शैलीमा देखिएको निर्देशकीय कमजोरीले दर्शकलाई भ्रमित तुल्याएको छ । अन्यौल सोचको उपज अन्यौल नै हुन्छ ।
